CELEX: 32020R0390
Language: sl
Date: 2020-03-10 00:00:00
Title: Izvedbena uredba Komisije (EU) 2020/390 z dne 10. marca 2020 o tristodvanajsti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida

11.3.2020   
               
               
                  SL
               
               
                  Uradni list Evropske unije
               
               
                  L 74/20
               
            
         IZVEDBENA UREDBA KOMISIJE (EU) 2020/390
         z dne 10. marca 2020
         o tristodvanajsti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z organizacijama ISIL (Daiš) in Al-Kaida (1), ter zlasti člena 7(1)(a) in člena 7a(1) Uredbe,
         ob upoštevanju naslednjega:
         
                     (1)
                  
                  
                     Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe.
                  
               
                     (2)
                  
                  
                     Odbor za sankcije Varnostnega sveta Združenih narodov je 4. marca 2020 sklenil dodati tri vnose na seznam oseb, skupin in subjektov, za katere velja zamrznitev sredstev in gospodarskih virov.
                  
               
                     (3)
                  
                  
                     Prilogo I k Uredbi (ES) št. 881/2002 bi bilo zato treba ustrezno spremeniti.
                  
               
                     (4)
                  
                  
                     Da se zagotovi učinkovitost ukrepov iz te uredbe, bi morala ta uredba začeti veljati takoj –
                  
               SPREJELA NASLEDNJO UREDBO:
         
            Člen 1
            Priloga I k Uredbi (ES) št. 881/2002 se spremeni v skladu s Prilogo k tej uredbi.
         
         
            Člen 2
            Ta uredba začne veljati na dan objave v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 10. marca 2020
            
               
                  Za Komisijo
               
               
                  V imenu predsednice
               
               
                  Generalni director
               
               
                  Generalni direktorat za finančno stabilnost, finančne storitve in unijo kapitalskih trgov
               
            
         
         
            (1)  UL L 139 29.5.2002, str. 9.
      
      
         
            PRILOGA
            V Prilogi I k Uredbi (ES) št. 881/2002 se pod naslov „Pravne osebe, skupine in entitete“ dodajo naslednji vnosi:
            
                        (1)
                     
                     
                        „Jamaah Ansharut Daulah (tudi (a) Jemaah Anshorut Daulah; (b) Jamaah Ansharut Daulat. Druge informacije: vzpostavljena leta 2015 kot krovna skupina za indonezijske ekstremistične skupine, ki so prisegle zvestobo takratnemu vodji organizacije ISIL Abu Bakru al-Baghdadiju. Povezana z Islamsko državo v Iraku in Levantu, navedena kot Al-kaida v Iraku (QDe.115). Datum določitve iz člena 7e(e): 4.3.2020.“;
                     
                  
                        (2)
                     
                     
                        „Islamska država v Iraku in Levantu – Libija (izvirna pisava: الدولة الإسلامية في العراق والشام – ليبيا) (tudi: (a) Islamska država Iraka in Levanta v Libiji; (b) Wilayat Barqa; (c) Wilayat Fezzan; (d) Wilayat Tripolitania; (e) Wilayat Tarablus; (f) Wilayat Al-Tarablus. Druge informacije: ustanovljena novembra 2014 po razglasitvi s strani Abu Bakra Al-Baghdadija, navedenega kot Ibrahim Awwad Ibrahim Ali Al-Badri Al-Samarrai (QDi.299). Povezana z Islamsko državo v Iraku in Levantu, navedena kot Al-kaida v Iraku (QDe.115). Datum določitve iz člena 7e(e): 4.3.2020.“;
                     
                  
                        (3)
                     
                     
                        „Islamska država v Iraku in Levantu – Jemen (izvirna pisava: الدولة الإسلامية في العراق والشام – اليمن) (tudi: (a) Islamska država Iraka in Levanta v Jemnu; (b) Islamska država v Jemnu; (c) ISIL v Jemnu; (d) ISIS v Jemnu; (e) Wilayat al-Yemen, provinca Jemen. Druge informacije: ustanovljena novembra 2014 po tem, ko je Abu Bakr Al-Baghdadija, naveden kot Ibrahim Awwad Ibrahim Ali Al-Badri Al-Samarrai (QDi.299), sprejel zaprisege zvestobe. Povezana z Islamsko državo v Iraku in Levantu, navedena kot Al-kaida v Iraku (QDe.115). Datum določitve iz člena 7e(e): 4.3.2020.“